পারমাণবিক রণকৌশল বলতে পারমাণবিক অস্ত্র উৎপাদন ও ব্যবহারের মতবাদ ও রণকৌশলের বিকাশ বোঝায়।  রণকৌশলের একটি উপশাখা হিসেবে পারমাণবিক রণকৌশলে পারমাণবিক অস্ত্রকে রাজনৈতিক উদ্দেশ্যে ব্যবহারের চেষ্টা করা হয়। যুদ্ধক্ষেত্রে রণচাতুরি হিসেবে বা রণকৌশলগতভাবে পারমাণবিক অস্ত্রের প্রকৃত ব্যবহারের পাশাপাশি পারমাণবিক রণকৌশলের একটি বড় অংশ হল দর কষাকষির হাতিয়ার হিসেবে এই অস্ত্রগুলির ব্যবহার।  পারমাণবিক রণকৌশলে বিবেচিত কিছু বিষয়ের মধ্যে রয়েছে:   পারমাণবিক অস্ত্র তৈরিতে জাতির স্বার্থ রক্ষাকারী শর্তসমূহ       তৈরি করা হবে এমন পারমাণবিক অস্ত্রের প্রকারভেদ  অস্ত্র কখন এবং কীভাবে ব্যবহার করা হবে  অনেক রণকৌশলবিদ যুক্তি দেন যে পারমাণবিক রণকৌশল অন্যান্য ধরনের রণকৌশল থেকে আলাদা। পারমাণবিক অস্ত্রের বিশাল ও ভয়ঙ্কর শক্তি ঐতিহ্যবাহী সামরিক অর্থে বিজয় অর্জনের জন্য তাদের ব্যবহার অসম্ভব করে তোলে।  সাধারণ কাণ্ডজ্ঞানের বিপরীত মনে হলেও পারমাণবিক রণকৌশলের একটি গুরুত্বপূর্ণ লক্ষ্য হল পারমাণবিক অস্ত্রের ব্যবহার কীভাবে প্রতিরোধ এবং নিরুৎসাহিত করা যায়, তা নির্ধারণ করা, যা পারস্পরিক নিশ্চিত ধ্বংসের একটি গুরুত্বপূর্ণ অংশ।  পারমাণবিক অস্ত্রের বিস্তার এবং শক্তির ভারসাম্য বজায় রাখার প্রেক্ষাপটে, রাষ্ট্রগুলি পারমাণবিক রণকৌশলের অংশ হিসাবে অন্যান্য রাষ্ট্রগুলিকে পারমাণবিক অস্ত্র অর্জন থেকে বিরত রাখার চেষ্টা করে।   পারমাণবিক নিবৃত্তকারকের গঠন  পারস্পরিক নিশ্চিত ধ্বংসের মতবাদে ধরে নেয়া হয় যে একটি পারমাণবিক নিবৃত্তকারক শক্তিকে অবশ্যই বিশ্বাসযোগ্য এবং টেকসই হতে হবে। অর্থাৎ প্রতিটি নিবৃত্তকারক শক্তিকে প্রথম আক্রমণের পরে টিকে থাকতে হবে এবং পালটা আক্রমণে অন্য দেশকে কার্যকরভাবে ধ্বংস করার জন্য তার পর্যাপ্ত ক্ষমতা থাকতে হবে। অতএব, প্রথম আক্রমণটি উৎক্ষেপণকারী দেশের জন্য আত্মঘাতী হবে।  ১৯৪০ ও ১৯৫০-এর দশকের শেষের দিকে  যখন স্নায়ুযুদ্ধ শুরু হয়, তখন মার্কিন যুক্তরাষ্ট্র ও সোভিয়েত ইউনিয়ন পারমাণবিক অস্ত্র নিক্ষেপের জন্য একাধিক নিক্ষেপণ পদ্ধতি এবং মঞ্চ নিয়ে কাজ করেছিল। তিন ধরনের মঞ্চ সবচেয়ে সফল প্রমাণিত হয়, যেগুলি সম্মিলিতভাবে "পারমাণবিক ত্রয়ী" নামে পরিচিত। এগুলি হল আকাশ থেকে নিক্ষিপ্ত অস্ত্র (বোমা বা ক্ষেপণাস্ত্র), নিক্ষেপী ক্ষেপণাস্ত্রবাহী ডুবোজাহাজ (সাধারণত পারমাণবিক শক্তিচালিত এবং SSBN নামে পরিচিত), এবং আন্তঃমহাদেশীয় নিক্ষেপী ক্ষেপণাস্ত্র (ICBM), যেগুলিকে সাধারণত স্থল-ভিত্তিক শক্ত ভূ-গর্ভস্থ ক্ষেপণাস্ত্র কক্ষ বা যানবাহনে মোতায়েন করা হয়।  স্নায়ুযুদ্ধের সময় সমস্ত পারমাণবিক শক্তিধর রাষ্ট্র বিপুল সংখ্যক রণচাতুরিমূলক পারমাণবিক অস্ত্র মোতায়েন করেছিল, তবে সেগুলিকে নিবৃত্তকারক শক্তির অংশ হিসেবে বিবেচিত নয়। প্রচলিত বৃহৎ মাপের অস্ত্র নিক্ষেপে করতে সক্ষম প্রায় সমস্ত মঞ্চ থেকে এগুলিকে নিক্ষেপ করা যেতে পারত।  ১৯৭০-এর দশকে ক্রমবর্ধমান উদ্বেগ ছিল যে সোভিয়েত ইউনিয়ন ও ওয়ারশ চুক্তিভুক্ত দেশগুলির সম্মিলিত ঐতিহ্যবাহী সামরিক বাহিনী ন্যাটোর বাহিনীকে পরাভূত করতে পারে। পশ্চিম ইউরোপে সোভিয়েত/ওয়ারশ চুক্তির আক্রমণের জবাবে রণচাতুরিমূলক পারমাণবিক অস্ত্র ব্যবহার করা অকল্পনীয় বলে মনে করা হয়েছিল, এটি একটি উভয় পক্ষেই বিপর্যয়ের সূত্রপাত করত। তাই ঐতিহ্যবাহী সামরিক বাহিনীর অগ্রগতির বিরুদ্ধে কার্যকর হবার সমান্তরালে ব্যাপকভাবে সহগামী ক্ষতি হ্রাস করার জন্য অনেক প্রযুক্তি তৈরি করা হয়। এগুলির একটি উদাহরণ হল কম-ফলনশীল নিউট্রন বোমা, যা শত্রুপক্ষের ট্যাংকের সেনাদের জন্য প্রাণঘাতী ছিল (বিশেষ করে যখন ট্যাংকগুলি ঘনসন্নিবিষ্টভাবে সজ্জিত হত), কিন্তু একই সাথে এই বোমাগুলি পরিমাণে তুলনামূলকভাবে কম বিস্ফোরণ, তাপীয় বিকিরণ বা তেজস্ক্রিয় ধূলি তৈরি করত। অন্যান্য কিছু প্রযুক্তিকে তথাকথিত "অবদমিত বিকিরণ বোমা" বলা হত, যেগুলি বড় বিস্ফোরণ ঘটালেও খুবই কম তেজস্ক্রিয়তা সৃষ্টি করত; এগুলি প্রচলিত বিস্ফোরকের মতোই কাজ করত, কিন্তু বিস্ফোরিত শক্তির পরিমাণ ছিল অনেক বেশি।   আরও দেখুন    নিশ্চিত ধ্বংস  বার্নার্ড ব্রোডি (রণকৌশলবিদ)  পালটা আঘাতের সামরিক লক্ষ্যবস্তু  শিরশ্ছেদমূলক আঘাত  নিবৃত্তকরণ তত্ত্ব  যৌথ পারমাণবিক অভিযান মতবাদ  ডক্টর স্ট্রেঞ্জলাভ (১৯৬৪), স্ট্যানলি কুবরিক নির্মিত চলচ্চিত্র, যাতে পারমাণবিক রণকৌশলকে ব্যঙ্গ করা হয়েছে।   ব্যর্থ হলে মৃত্যু  আগাম পারমাণবিক আঘাত, পালটা আঘাত (পারমাণবিক যুদ্ধ)  ফর্স দ্য ফ্রাপ  ক্রীড়া তত্ত্ব, যুদ্ধক্রীড়া  হার্মান কান  উন্মাদ তত্ত্ব  বিশাল প্রতিশোধ  সামরিক কৌশল  ন্যূনতম নিবৃত্তকরণ  পারস্পরিক নিশ্চিত ধ্বংস  কোনও প্রথম ব্যবহার নয়  মার্কিন যুক্তরাষ্ট্রের জাতীয় নিরাপত্তা কৌশল  পারমাণবিক ব্ল্যাকমেইল  পারমাণবিক অস্ত্রের বিস্তার  পারমাণবিক ছত্র  পারমাণবিক অস্ত্রের ব্যবহারে লক্ষ্যবস্তু বাছাই  পারমাণবিক অস্ত্র বিতর্ক  একক সমন্বিত অভিযান পরিকল্পনা  কৌশলগত বোমাবর্ষণ  রণচাতুরিমূলক পারমাণবিক অস্ত্র  টমাস শেলিং   গ্রন্থপঞ্জি    প্রাথমিক রচনাবলী   Brodie, Bernard. The Absolute Weapon. Freeport, N.Y.: Books for Libraries Press, 1946.  Brodie, Bernard. Strategy in the Missile Age. Princeton: Princeton University Press, 1959.  Dunn, Lewis A. Deterrence Today – Roles, Challenges, and Responses Paris: IFRI Proliferation Papers n° 19, 2007.  Kahn, Herman. On Thermonuclear War. 2nd ed. Princeton, N.J.: Princeton University Press, 1961.  Kissinger, Henry A. Nuclear Weapons and Foreign Policy. New York: Harper, 1957.  Schelling, Thomas C. Arms and Influence. New Haven: Yale University Press, 1966.  Wohlstetter, Albert. "The Delicate Balance of Terror." Foreign Affairs 37, 211 (1958): 211–233.   মাধ্যমিক রচনাবলী   Baylis, John, and John Garnett. Makers of Nuclear Strategy. London: Pinter, 1991.  .  Buzan, Barry, and Herring, Eric. "The Arms Dynamic in World Politics". London: Lynne Rienner Publishers, 1998. .  Freedman, Lawrence. The Evolution of Nuclear Strategy. 2nd ed. New York: St. Martin's Press, 1989.   .  Heuser, Beatrice. NATO, Britain, France and the FRG: Nuclear Strategies and Forces for Europe, 1949–2000 (London: Macmillan, hardback 1997, paperback 1999), 256p.,   Heuser, Beatrice. Nuclear Mentalities?  Strategies and Belief Systems in Britain, France and the FRG (London: Macmillan, July 1998), 277p., Index, Tables.   Heuser, Beatrice. "Victory in a Nuclear War? A Comparison of NATO and WTO War Aims and Strategies", Contemporary European History Vol. 7 Part 3 (November 1998), pp. 311–328.  Heuser, Beatrice. "Warsaw Pact Military Doctrines in the 70s and 80s: Findings in the East German Archives", Comparative Strategy Vol. 12 No. 4 (Oct.–Dec. 1993), pp. 437–457.  Kaplan, Fred M. The Wizards of Armageddon. New York: Simon and Schuster, 1983.  .  Rai Chowdhuri, Satyabrata.  Nuclear Politics: Towards A Safer World, Ilford: New Dawn Press, 2004.  Rosenberg, David. "The Origins of Overkill: Nuclear Weapons and American Strategy, 1945–1960." International Security 7, 4 (Spring, 1983): 3–71.  Schelling, Thomas C. The Strategy of Conflict. Cambridge: Harvard University Press, 1960.  Smoke, Richard. National Security and the Nuclear Dilemma. 3rd ed. New York: McGraw–Hill, 1993.  .   তথ্যসূত্র   বিষয়শ্রেণী:পারমাণবিক যুদ্ধবিগ্রহ বিষয়শ্রেণী:পারমাণবিক রণকৌশল